title: Mamblas (Zaragoza)
text: Este articlo tracta sobre Mamblas, antigo barrio de Zaragoza. Pa atros usos de la parola Mamblas, veyer Mamblas (desambigación).
  
  Mamblas estió un lugar de lo termin municipal de Zaragoza en la marguin ezquierda de lo río Galligo muito cerca d'a on este río se reculle en l'Ebro. Los termins de lo lugar de Mamblas corresponden a los territorios a on huei son Montanyana, Santa Isabel y Villamayor de Galligo.
  
  Toponimia 
  Mamblas ye un toponimo recurrent en la Peninsula Iberica que provién de lo latín MAMMŬLA (MAMMA con sufixo -ula), fendo referencia a formas de lo terreno como por eixemplo a antepueyos u a sinclinals pendius. Existió la variant toponimica con l'articlo arabe aglutinau Almamblas, visible en los "Documentos de lo Pilar":
  
  Historia 
  En los "Documentos d'el Pilar" ya mencionan un casal dito Mamblas en tiempos chusto dimpués de la reconquiesta de Zaragoza. En 1151 lo conte Remón Berenguer IV atorgó a los habitadors de Mamblas un corral.
  
  En lo sieglo XIII lo casal de Mamblas se fusionó con Montanyana y Santa Isabel, fendo los tres part d'una sola entidat de poblamiento en lo forcallo de lo río Galligo con lo río Ebro. Esta entidat recibió la denominación de Mamblas por estar lo nuclio mes gran de lo conchunto. Perteneixeba a l'Arcipestrau de Zaragoza.
  
  Ye mencionau en lo "monedache de 1302" pero no en lo fogache de 1495. Manimenos escriben Mamblas en los censos oficials de 1910 y 1920 pa referir-se a l'actual barrio de Santa Isabel, que sería de entre las localidatz actuals lo continuador mes directo de l'antigo Mamblas.
  
  Referencias 
  
  Barrios rurals de Zaragoza
  Lugars de Villamayor de Galligo